Twee in hof vir verkragting van 17-jarigeArgieffoto Twee mans het Woensdag in die Dutywa-landdroshof in die Oos-Kaap verskyn in verband met die verkragting van ŉ 17-jarige meisie. Kapt. Jackson Manatha, polisiewoordvoerder, het gesê die verdagtes, onderskeidelik 19 en 20 jaar oud, is Maandag in Njakazi Locality in Chizela in hegtenis geneem. “Die slagoffer het na bewering Saterdag om 20:00 huis toe gestap toe die mans, wat sy ken, haar gegryp het,” het Manatha gesê. “Die verdagtes het haar na ŉ plek gevat waar hulle haar om die beurt verkrag het.” Volgens Manatha is die mans onderbreek toe hulle ŉ voertuig se ligte opgemerk het. Hulle het van die toneel weggehardloop, maar die meisie kon haar aanvaller identifiseer en hulle is in hegtenis geneem op aanklag van verkragting.